  Анжелика Тихонова корреспондент 11-тӥ толсуре Шарканын Удмуртиысь нырысетӥзэ выль ар кызэз ӝуатозы. Ужрад «Выжыкылысь геройёс Тол Бабайлэн шаераз» X улосвылкуспо фестиваль улсын ортчоз. Со сярысь элькунысь печатья но калыке ивортодэт вӧлмытонъя агентстволэн пресс-службаез ивортӥз. Выль ар кыз вылысь тылъёсты выжыкылысь геройёсын но Россиысь Дед Морозэн ӵош 17 часын ӝуатозы. Со бере фейерверк пуштытъялозы Нош фестивальлэн программаез 14 часын кутскоз. Мылкыд карисьёс Визьмо кучыран, Нюлэсмурт, Чупрес коньы, Обыда доры ветлыны, калык инструментъёсъя оркестрез кылзӥськыны, пӧртэм шудонъёсы, флешмобъёсы пыриськыны, нискыланы быгатозы. Пыронэз дунын. Тодэ вайытом, Ижкарын валтӥсь выль ар кызэз 17-тӥ толсуре ӝуатозы, нош Дед Морозлэн почтаез ужаны кутскиз ни.  Тегъёс: Шаркан Удмуртия ТолБабай кыз Удмуртиысьтуризм Выльар  